Seppo Räty on keihääheiton legenda. Toimittaja Bror-Erik “Bubi” Wallenius taisteli Sepolta haastattelun Saksassa 1993, kun MM-kisaan pettynyt keihäsmies marssi stadionilta ulos pitkin vilkasta saksalaista tietä.

- Vihaisempaa urheilijaa en ole koskaan tavannut, koska Seppo sihisi jo alkumetreistä lähtien, Wallenius muistelee tuota kujanjuoksua Urheilu-Suomi-sarjan kolmannessa jaksossa Keihäskansa.

- Siinä vaiheessa, kun reitti katkesi, Seppo kääntyi puoleeni ja sanoi, että lopetetaan nyt tämä paskanjauhaminen, tarjoa minulle tupakka ja sano, missä on lähin viinakauppa, Wallenius muistelee klassikkohetkeä.

Keihäänheittäjä Tero Järvenpää toteaa, että Rädyllä on yksi kovimmista kipukynnyksistä, mitä hän tietää.

- Kyllä Seppo oli siitä erikoinen tapaus, että hän pystyi heittämään vamman kanssa tosi pitkälle. Esimerkiksi Jan Zelezny ei pystynyt heittämään, jos hänellä oli pahempaa vammaa, niin tulokset tippuivat hyvinkin paljon. Mutta Sepolla oli huippukova kipukynnys, Järvenpää kertoi.

Urheilu-Suomen kolmas jakso Keihäskansa nähtävissä jo Yle Areenassa.

Televisiossa jakson ensi-esitys keskiviikkoisin klo 21 Yle Teemalla. Jaksot esitetään myös TV2:lla aina torstaisin klo 19, Yle Teemalla lauantaisin klo 16.20 ja TV2:lla sunnuntaisin klo 21.

Urheilu-Suomen keskusteluohjelma Yle Puheella torstaisin klo 15. Urheilijoiden henkilökuvia lauantaisin klo 12:n jälkeen Radio Suomessa - lauantaina 2.12. vuorossa Heli Rantanen.